Täna 135. aastat tagasi e. 22. augustil 1875. aastal ratifitseeriti Peterburis sõlmitud Vene-Jaapani leping Sahhalini ja Kuriilide vahetamise kohta.    Sahhalin on märkimisväärse suurusega saar Vaikses ookeanis. Tema pindalaks loetakse ca 76 500 km². Võrdluseks olgu toodud Eesti Vabariigi pindala, mille suuruseks loetakse teatavasti ca 45 000 km², millest osaliselt on tänapäeval venemaa okupatsiooni all.    Just viimati toodud fakti alusel võib lugeda vene-Jaapani tüliõuna (Sahhalin ja Kuriilid) sarnaseks vene-Eesti tüliõunaga. Ühiseks nimetajaks on siin venemaa aplus ja lõpmatu ülemvõimu ihalus.    Sahhalini eraldab läänes asuvast Euraasia mandrist Tatari väin (viimase kitsaim osa on Nevelskoi väin). Sahhalinist põhjas ja idas on Ohhoota meri, lõunas  asuvast Hokkaidō saarest eraldab teda La Pérouse'i väin, edelas asub Jaapani meri. Rannajoon on 3166 km pikk. Saar on mägine, kõrgeim tipp Lopatini mäetipp on 1609 m kõrge.